

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL EKSPERTO DELEGAVIMO Į PANEVĖŽIO REGIONINĘ KULTŪROS TARYBĄ**

2023 m. rugsėjo 28 d. Nr. TS-

Rokiškis

Rokiškio rajono savivaldybės taryba, atsižvelgdama į Lietuvos Respublikos kultūros ministerijos 2022 m. birželio 29 d. kvietimą Nr. GD-3370 deleguoti savivaldybių atstovus į Kultūros ministerijos formuojamas regionines kultūros tarybas, perduotą Lietuvos savivaldybių asociacijos 2022 m. birželio 29 d. pavedimu Nr. SAVP-494, nusprendžia:

1. Deleguoti nepriklausomą ekspertę Ireną Matelienę į Panevėžio regioninę kultūros tarybą.

2. Pripažinti netekusiu galios Rokiškio rajono savivaldybės tarybos 2022 m. liepos 29 d. sprendimą Nr. TS-195 „Dėl Rokiškio rajono savivaldybės atstovo delegavimo į Panevėžio regioninę kultūros tarybą“.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rasa Pugžlienė

**SPRENDIMO PROJEKTO**

**DĖL EKSPERTO DELEGAVIMO Į REGIONINĘ KULTŪROS TARYBĄ**

**AIŠKINAMASIS RAŠTAS**

*2023-09-28*

Projekto rengėjas – Komunikacijos ir kultūros skyriaus vyresnioji specialistė Rasa Pugžlienė

Pranešėjas komitetų ir Tarybos posėdžiuose – Komunikacijos ir kultūros skyriaus vedėjo pavaduotoja Giedrė Kublickienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Deleguoti Rokiškio rajono savivaldybės atstovą į Panevėžio regioninę kultūros tarybą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | 2022 m. birželio 29 d. gautame rašte Nr. GD-3370 Rokiškio rajono savivaldybė buvo paprašyta deleguoti Rokiškio rajono savivaldybės atstovą į Lietuvos Respublikos kultūros ministerijos formuojamas regionines kultūros tarybas (toliau – RKT). Rokiškio rajono savivaldybės atstovė Panevėžio regioninėje kultūros taryboje buvo Rokiškio rajono savivaldybės administracijos Komunikacijos ir kultūros skyriaus vedėja Irena Matelienė.  Lietuvos Respublikos kultūros ministro 2023 m. rugpjūčio 11 d. įsakymu Nr. IV-666 buvo pakeistas Tolygios kultūrinės raidos įgyvendinimo regionuose tvarkos aprašas, kurio 61 punkte nustatyta, jog už RKT ekspertų paslaugas apmokama Lietuvos Respublikos valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymo tvarka. Minėtasis įstatymas netaikomas valstybės tarnautojams ir valstybės pareigūnams. Dėl šios priežasties Lietuvos kultūros tarybos 2023 m. rugsėjo 4 d. rašte savivaldybės informuojamos apie pareigą pačioms apmokėti už paslaugas tų atstovų, kurie deleguoti įvardijant valstybės tarnautojo pareigas.  2023 m. rugsėjo 1 d. gautame Lietuvos Respublikos kultūros ministerijos rašte Nr. E GD-4382 „Dėl regioninių kultūros tarybų veiklos“ pateiktas išaiškinimas dėl regioninių kultūros tarybų ekspertų, kurie yra ir valstybės tarnautojai: „Pažymėtina, kad šis reglamentavimas nepaneigia VTĮ įtvirtintos valstybės tarnautojų teisės dirbti kitą darbą (ar vykdyti veiklą pagal individualios veiklos pažymą), tačiau turi būti išlaikomi tiek VTĮ 19 straipsnyje numatyti apribojimai, tiek įstatymų leidėjo siekis užkirsti kelią gauti dvigubą atlygį – t. y., gauti darbo užmokestį darbo metu vykdant eksperto funkcijas kaip valstybės tarnautojui, ir atlygį kaip komisijos nariui. Jeigu atitinkamos savivaldybės tarybos deleguotas ekspertas, nors ir būdamas valstybės tarnautoju, regioninės kultūros tarybos nario funkcijas vykdo kaip nepriklausomas ekspertas, t. y., dalyvauja komisijos posėdžiuose, vertina paraiškas ir kt., ne darbo metu, paraleliai nevykdo savo kaip valstybės tarnautojo funkcijų ir pareigų valstybės taryboje, tai turi būti nurodyta savivaldybei siūlant savo atstovą į regioninę kultūros tarybą, kad minėtas ekspertas siūlomas ne kaip valstybės tarnautojas. Tokiu atveju pareiga atlyginti už tokio eksperto darbą regioninėse kultūros tarybose tenka LKT.“  Rokiškio rajono savivaldybės tarybos 2022 m. liepos 29 d. sprendimu Nr. TS-195 deleguota Rokiškio rajono savivaldybės administracijos Komunikacijos ir kultūros skyriaus vedėja Irena Matelienė 2022 m. gruodžio 11 d. buvo pakviesta sudaryti sutartį su Lietuvos kultūros taryba ir teikti ekspertinio vertinimo paslaugas pagal individualios veiklos pažymą. Paslaugas deleguota ekspertė teikia ne tarnybos metu.  Siūloma priimti naują Rokiškio rajono savivaldybės tarybos sprendimą, kuriuo Irena Matelienė į Panevėžio regioninę kultūros tarybos deleguojama kaip nepriklausoma ekspertė, atitinkanti deleguojamo asmens kriterijus. |
| 3. | Laukiami rezultatai | Panevėžio regioninės kultūros tarybos sudėtyje dirba Rokiškio rajono savivaldybės deleguotas atstovas, už kurio paslaugas atlygina Lietuvos kultūros taryba. |
| 4. | Lėšų poreikis ir šaltiniai | Papildomų lėšų nereikės. |
| 5. | Antikorupcinis sprendimo projekto vertinimas | Nėra |
| 6. | Kiti sprendimui priimti reikalingi pagrindimai, skaičiavimai ar paaiškinimai | Lietuvos Respublikos kultūros ministerijos 2022 m. birželio 29 d. kvietime Nr. GD-3370 prašoma deleguojant asmenį atkreipti dėmesį, kad:  1) deleguojamas narys turi būti nepriekaištingos reputacijos, kaip ji apibrėžta Lietuvos Respublikos valstybės tarnybos įstatyme, turintis ne mažesnę nei 3 metų patirtį kultūros ar meno srityje ir aukštąjį universitetinį ar jam prilygintą išsilavinimą menų, humanitarinių ar socialinių mokslų srityse, arba turintis kitos srities aukštąjį universitetinį ar jam prilygintą išsilavinimą ir ne mažesnę nei 7 metų patirtį kultūros ar meno srityje, ir (arba) meno kūrėjo statusą, suteiktą vadovaujantis Lietuvos Respublikosmeno kūrėjo ir meno kūrėjų organizacijų statuso įstatymu, bei žinių ir gebėjimų, padedančių įgyvendinti tarybos funkcijas;  2) siekiantys gauti finansavimą pareiškėjai negalėtų teikti paraiškų dėl kultūros ir meno projektų finansavimo, jeigu pareiškėjo vadovas ir (arba) kultūros ir meno projekto, kurį prašoma finansuoti, vadovas yra tarybos, kuriai teikiama paraiška, narys. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |